### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. február 27-i ülésének*

jegyzőkönyvéből

**Javaslat a "Városfejlesztési alap-Képviselői keret" 2016. évi költségvetésben**

**biztosított 63 000 eFt-os előirányzatának felhasználására**

**Előadó:** Lakézi Gábor, a Városüzemeltetési Osztály vezetője

**59/2017 (II.27.) GVB. sz. határozat**

A Gazdasági és Városstratégiai Bizottság az előterjesztésben foglaltakat megtárgyalta, a szükséges fedezet biztosítását - a „Városfejlesztési alap -Képviselői keret” előirányzat terhére - támogatja és az alábbiak szerint elfogadja:

* Koczka Tibor alpolgármester úr benyújtott kérelme alapján - a 2016. évi költségvetésben biztosított „Városfeljesztési Alap - képviselői keret” terhére – 600.000,-Ft biztosítását kéri a Herényi Kulturális és Sport Egyesület részére a Herényi Nyugdíjas Kör közösségi rendezvényeinek megvalósításához.
* Dr. Czeglédy Csaba képviselő úr benyújtott kérelme alapján - a 2016. évi költségvetésben biztosított „Városfeljesztési Alap - képviselői keret” terhére – 251.071,-Ft biztosítását kéri a Szombathely, Bem József utca 10. és 16. számú épületek mögött húzódó sétány környezetében, köztéri utcabútorok kihelyezéséhez.
* Kántás Zoltán képviselő úr benyújtott kérelme alapján - a 2016. évi költségvetésben biztosított „Városfeljesztési Alap - képviselői keret” terhére – 200.000,-Ft biztosítását kéri a Dr. Kiss Gyula Kulturális Egyesület javára Nagyabonyi Vargha Károly festőművész emléktáblájának elhelyezésére.
* A Gazdasági és Városstratégiai Bizottság 359/2016 (X.24.) GVB. sz. határozatának 2. pontja alapján Balassa Péter képviselő úr kérelmére 100.000,-Ft biztosított a Ferences Kulturális Örökségért Alapítvány részére a „Szerzetesek a Szombathelyi Egyházmegye területén” c. könyv kiadásához - a 2016. évi költségvetésben biztosított „Városfeljesztési Alap - képviselői keret” terhére. A Gazdasági és Városstratégiai Bizottság 359/2016 (X.24.) GVB. sz. határozatának 2. pontja helyébe alábbi rendelkezés lépjen:

Balassa Péter képviselő úr kérelme alapján - a 2016. évi költségvetésben biztosított „Városfeljesztési Alap - képviselői keret” terhére - 100.000,-Ft biztosít a Napsugár Közhasznú Egyesületet javára, Napsugár Közhasznú Egyesület Sugár/érintő színjátszó kör működéséhez.

**Felelős**: Dr. Puskás Tivadar polgármester

Molnár Miklós alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: a költségvetési rendelet soron következő módosítása

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető